Jan Awgust Jenč

Jan Awgust Jenč ( Johann August Jentsch; * 10. měrca 1836 w Budyšinje, † 22. decembra 1918 w Niederlößnitzu) bě serbski wučer, stawiznar kaž tež ludowědnik a přirodowědnik.

Narodźiso jako syn měšćana-chěžkarja w Budyšinje, hdźež wopytowaše wot 1853 do 1856 Krajnostawski wučerski seminar. Wot 1856 do 1901 běše z wučerjom w Drježdźanach.

Skutkujo zwonka domizny slědźeše Jenč wjele w Drježdźanskich bibliotekach a archiwach. Jeho wědomostne nastawki wozjewichu so we wšelakich němskich a serbskich časopisach a dźěl Jenčoweho slědźerskeho zawostajenstwa nadeńdźe so w Serbskim kulturnym archiwje w Budyšinje. W lěće 1910 rozestaješe so w časopisu Łužica kritisce z antiserbskim romanom Paula Kellera Die alte Krone. Nimo toho dopisowaše do Časopisa Maćicy Serbskeje (1885–96 a 1910–12). Wot lěta 1877 bě z čłonom Maćicy.

 Wozjewjenja 
 Jaden dub tśi narody, jaden kamjen tśi duby. Łužica 7 (1888), str. 28–29, 34–35.
 Stara dróha. Łužica 9 (1890), str. 67–69.
 Rostlinje rjos a bageń w Frankowej zahrodźe Łužiskej. ČMS 65 (1912), str. 25–29.

 Literatura 

 Arnošt Muka: Nekrolog. ČMS 71 (1918), str. 112sl.

 Wotkaz 
 Zawostajenstwo Jana Awgusta Jenča w Serbskim kulturnym archiwje (pdf-dataja)

Kategorija:Muž
Kategorija:Rodź. 1836
Kategorija:Zemr. 1918
Kategorija:Serb
Kategorija:Wučer
Kategorija:Stawiznar
Kategorija:Ludowědnik
Kategorija:Awtor
Kategorija:Literatura (19. lětstotk)
Kategorija:Literatura (20. lětstotk)
Kategorija:Serbska literatura
Kategorija:Wosoba (Budyšin)
Kategorija:Wosoba (Drježdźany)
Kategorija:Maćicar